Wanpela kot i wok long go het long Pot Mosbi.
Dispela kot i laik painim aut sapos boi fren bilong wanpela meri Ruby-Anne Laufa i bin kilim em o nogat.
Ol i bin singautim sampela witnes manmeri long givim toktok long kot na hap aste boi fren, em ol i ting i bin kilim Ruby i givim toktok bilong em long kot.
Richard Namaliu husait i bilong ples Raluana long Is Niu Briten i tok Ruby igat hevi long dring planti bia na ol ripot ya i stap wantaim Pasific Intanesel Hausik.
Planti man i kirap nogut tru taim em i tok aut long dispela.
Em i bin tokim kot em bin paitim Ruby wanpela taim tasol and Ruby yet i bin kalap igo daun long ka taim em i ron spid stret, olsem na Ruby i dai.
Ol sampela witness i bin tokim kot em i bin paitim em planti taim.
Long aste moning kot jas igo long hap meri ya i bin bungim birua long en long Yunivesiti bilong Papua Niu Gini.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn